als_Latn dik_Latn sag_Latn
Presidenti i Shteteve të Bashkuara, Barack Obama, ka thënë se paragjykimi kundër çdo segmenti të shoqërisë amerikane që përçan strukturën shoqërore “duhet të trajtohet me kohë”.
Komentet e presidentit Obama janë bërë të mërkurën, gjatë vizitës së tij të parë në një xhami që nga koha kur është zgjedhur president.
Në kuadër të vizitës në xhaminë e Shoqërisë Islamike të Baltimores, Obama është takuar edhe me udhëheqësit e komunitetit mysliman me ç’rast e ka vlerësuar rolin e myslimanëve në mbrojtjen e lirisë fetare.
“Sulmi ndaj një religjioni është sulm ndaj të gjitha religjioneve”, ka thënë presidenti amerikan.
Pavarësisht zërave anti-myslimanë, presidenti amerikan ka thënë se myslimanët janë pjesë e shoqërisë amerikane.
“Kemi mësues myslimanë që i mësojnë fëmijët tanë, kemi mjekë që ua besojmë jetët tona, kemi policë që përkujdesen për sigurinë tonë”, ka thënë presidenti amerikan.
Shtëpia e Bardhë ka thënë se vizita e Obamës është realizuar në kohën e rritjes së retorikës anti-islamike. /REL/
als_Latn als_Latn als_Latn als_Latn als_Latn als_Latn als_Latn